CELEX: 62016TN0043
Language: sl
Date: 2016-01-29 00:00:00
Title: Zadeva T-43/16: Tožba, vložena 29. januarja 2016 – 1&1 Telecom/Komisija

21.3.2016   
            
            
               SL
            
            
               Uradni list Evropske unije
            
            
               C 106/44
            
         Tožba, vložena 29. januarja 2016 – 1&1 Telecom/Komisija
   (Zadeva T-43/16)
   (2016/C 106/52)
   Jezik postopka: angleščina
   
      Stranki
   
   
      Tožeča stranka: 1&1 Telecom GmbH (Montabaur, Nemčija) (zastopnika: J. Murach, odvetnik, in P. Alexiadis, solicitor)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               sklep Evropske komisije z 19. novembra 2015, ki ga je sprejel generalni direktor za konkurenco v zvezi z izvedbo korektivnega ukrepa za subjekte, ki niso mobilni operaterji, v zadevi COMP/M.7018 – Telefónica Deutschland/E-Plus (sklep o združitvi), s katerim je bila izjava o prostovoljni zavezi razglašena za skladno s končnimi zavezami in pravom Evropske unije, razglasi za ničen;
            
         
               —
            
            
               Komisiji naloži, naj zahteva, da Telefónica Deutschland izda novo izjavo o prostovoljni zavezi, ki je strogo omejena na obveznost, ki jo ima v skladu s točko 78 končnih zavez, ki so bile odobrene s sklepom o združitvi;
            
         
               —
            
            
               Komisiji naloži, naj v skladu s členom 87 prečiščene različice Poslovnika Splošnega sodišča nosi svoje stroške in stroške tožeče stranke.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja dva tožbena razloga.
   
               1.
            
            
               S prvim tožbenim razlogom zatrjuje, da je Komisija s sprejetjem sklepa očitno napačno uporabila pravo, ker pogodbe, Uredba Evropske unije o združitvi (EUMR), sklep o združitvi in končne zaveze ne dopuščajo klavzule 2.3. izjave o prostovoljnih zavezah, kot je bila sprejeta v sklepu.
            
         
               2.
            
            
               Z drugim tožbenim razlogom zatrjuje, da je Komisija s sprejetjem sklepa zlorabila svoja pooblastila, ker je upoštevala preudarke, ki niso povezani s konkurenco, in tako kršila pogodbe, EUMR in sklep o združitvi.